**Z A P I S N I K**

s**a 9. sjednice Općinskog vijeća Općine Dvor održane dana 25. svibnja 2018. godine s početkom u 09:00 sati u vijećnici Općine Dvor, Trg bana Josipa Jelačića 10, Dvor**

Prisutni: Stjepan Buić, Predrag Begić, Dragan Šašo, Ljuban Milaković, Milić Milinković,Dragoljub Arbutina, Nikola Trbulin, Branislav Joka, Milan Ćalić, Željko Slavulj, Marko Tepšić, Ankica Bundalo, Miroslav Krstinić (došao u 9:20 sati.), Božidar Akik (došao u 9:35 sati)

Odsutni: Davor Stanić

* Utvrđen je kvorum potreban za rad sjednice

Za sjednicu je predložen slijedeći:

**Dnevni red:**

1. Usvajanje zapisnika sa prethodne sjednice
2. Donošenje godišnjeg izvještaja o izvršenju Proračuna Općine Dvor za razdoblje od 01.01.2017. do 31.12.2017. godine
3. Donošenje II izmjena i dopuna Proračuna Općine Dvor za 2018. godinu s projekcijama za 2019. I 2020. godinu i Planom razvojnih programa
4. Informacija o imenovanju v.d. ravnatelja Knjižnice i čitaonice Dvor
5. Upoznavanje Općinskog vijeća sa dopisom Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, zaprimljenog 12.04.2018. godine
* Branislav Joka – predlaže da se 5. točka skine s Dnevnog reda i da se više nikad ne vraća na njega i da se građanima jasno kaže da nas ne zanimaju donacije i sponzorstva od onih koji nas nekoliko godina sustavno žele proglasiti smetlištem nuklearnog otpada,
* smatra da se radi o potkupljivanju, zanima ga tko će biti imenovan u to povjerenstvo, tko će biti te prodane duše i kakvo ćemo gospodarstvo razvijati uz nuklearni otpad,
* poziva načelnika da pokaže građanima da se ne prodaje za „Judine škude“ i da nije izdajica svoga grada, jer ako nam dođe nuklearni otpad ovdje više nema života ni budućnosti
* predlaže da se „sramna tačka 5“ skine s Dnevnog reda
* Načelnik – pozdravlja nazočne vijećnike, predstavnike medija i javnost
* ističe da je o temi nuklearnog otada već sve jasno, da smo svi protiv, ali da nema potrebe bilo što „gurati pod tepih“, već o svemu možemo raspravljati i javnost treba sve o tome znati
* ne prihvaća skidanje 5. točke s Dnevnog reda, već da se o njoj raspravlja kad bude na Dnevnom redu
* Budući da nije bilo drugih prijedloga za izmjene i dopune Dnevnog reda Predsjednik Općinskog vijeća daje na glasovanje prijedlog za skidanje točke 5 sa Dnevnog reda:
* Glasovanje - sa 4 glasa ZA, 7 glasova PROTIV i 1 glas SUZDRŽAN nije usvojen prijedlog za skidanje točke 5 s Dnevnog reda

Predsjednik Općinskog vijeća da je na glasovanje predloženi Dnevni red bez izmjena i dopuna:

* Glasovanje - sa 8 glasova ZA, 2 glasa PROTIV i 2 glasa SUZDRŽAN predloženi Dnevni red je usvojen

AKTUALNI SAT

* Nikola Trbulin – molim pobliže informacije o elementarnoj nepogodi od poplave i odrona koja je bila proglašena za područje Općine Dvor
* Načelnik – župan je proglasio elementarnu nepogodu od poplave i odrona za Općinu Dvor, cijela procedura oko prijave, procjene i obračuna šteta je završena
* obračunata šteta nije veća od 20% Proračuna Općine Dvor za 2017. godinu, te nećemo ostvariti pravo na pomoć iz državnog proračuna, te će se u II Izmjenama i dopunama proračuna za 2018. godinu osigurati sredstva za ublažavanje posljedica elementarnih nepogoda
* Milan Ćalić – u SIMORA-i je 20.veljače 2018. održan sastanak na temu izgradnje širokopojasne mreže, želi da se Općina Dvor uključi u projekat i zanima ga što je urađeno po tom pitanju
* Načelnik – inicijativa za održavanje sastanka je išla od Hrvatskog Telekoma d.d. za ruralna područja koja nemaju dobro pokrivenu WiFi mrežu,
* nositelj projekta je Grad Glina, a supotpisnici sporazuma su Grad Glina i općine Dvor, Topusko i Gvozd
* Branislav Joka – postavlja pitanje načelniku, jer je gledao emisiju na RTRS-u koja je napravljena u Dvoru o eventualnom odlagalištu nuklearnog otpada, do kad će davati sramne izjave citiram:„ja nemam ništa protiv protesta,ali protestirati protiv nuklearnog otpada ne treba u Dvoru, već u Zagrebu“?
* smatra da je načelnik toliko „zagrizao“ za novce od radioaktivnog fonda da nije u stanju, ovdje nije u pitanju točka 5, ovdje je u pitanju osnivanje povjerenstva, pitanje je dokle će se načelnik kriti, a na svim Mjesnim odborima je jasno rečeno da smo protiv nuklearnog otpada
* Načelnik – nuklearni otpad je nacionalno pitanje, nacionalni problem i rješava ga država i ne može se riješiti ni u Dvoru ni u Bužimu ni u Novom Gradu i sl., Strategija prostornog uređenja Republike Hrvatske donesena je 1998. godine gdje su bile predložene dvije lokacije za odlagalište nisko i srednje-radioaktivnog otpada, Trgovska i Moslavačka gora, te su neki uspjeli izboriti se da se briše lokacija Moslavačka gora, zašto ti patrioti nisu pored Moslavačke gore brisali i Trgovsku goru?
* zašto se ne ide u Zagreb i Sarajevo postaviti pitanje o odlagalištu na mjesta odlučivanja ?
* Branislav Joka – mislim da načelnik pokušava ovim ljudima ovdje zamazati oči, pitajte svog šefa stranke za koga su glasali, glasali su da nuklearni otpad ide u Dvor, kao što se načelnik Općine Dvor dodvorava jednom Fondu i pravi tri imena da skloni teret sa svog imena, takav teret neće proći načelniče, zašto je načelnik konstantno pričao da će narod odlučiti i narod je odlučio, a opet razgovaramo o odlagalištu?
* Načelnik – imate zapisnik sa sjednice i amandmane na usvajanje II izmjena i dopuna Prostornog plana uređenja općine Dvor i ni jednom rečenicom se ne spominje nuklearni otad

Ad 1/ Usvajanje zapisnika sa prethodne sjednice

* Bez rasprave
* Glasovanje – sa 9 glasova ZA, 0 glasova PROTIV i 5 glasova SUZDRŽAN usvojen je zapisnik sa prethodne sjednice

Ad 2/ Donošenje Godišnjeg izvještaja o izvršenju Proračuna Općine Dvor za razdoblje od 01.01.2017. do 31.12.2017. godine

* Izlagač načelnik
* Nije bilo rasprave te se pristupilo glasovanju
* Glasovanje – sa 10 glasova ZA, 2 glasa PROTIV i 2 glasa SUZDRŽAN donesen je Godišnji izvještaj o izvršenju Proračuna Općine Dvor za razdoblje od 01.01.2017. do 31.12.2017. godine

Ad3/ Donošenje II izmjena i dopuna Proračuna Općine Dvor za 2018. godinu s projekcijama za 2019. i 2020. godinu i Planom razvojnih programa

* Izlagač načelnik
* Predlaže slijedeće amandmane : planiranje 190.000,00 kuna za prečistač otpadnih voda, 160.000,00 kuna kapitalne donacije za DVD Dvor, 120.000,00 kuna za isplatu pomoći za elementarne nepogode i 16.000,00 kuna donacija školskim športskim klubovima
* Predsjednik Općinskog vijeća pročitao je zapisnik sa 4. sjednice Odbora za proračun i financije gdje je razmatran prijedlog za donošenje II izmjena i dopuna Proračuna Općine Dvor za 2018. godinu s projekcijama za 2019. i 2020. godinu i Planom razvojnih programa, koji je nakon kraće rasprave jednoglasno prihvaćen.
* Nije bilo daljnjih amandmana na predložene II Izmjene i dopune Proračuna Općine Dvor za 2018.
* Nakon kraće rasprave u kojoj su sudjelovali Branislav Joka i načelnik, pristupilo se glasovanju
* Glasovanje – sa 11 glasova ZA, 1 glasova PROTIV i 2 glasa SUZDRŽAN usvojene su II izmjene i dopune Proračuna Općine Dvor za 2018. godinu s projekcijama za 2019. i 2020. godinu i Planom razvojnih programa

Ad4/ Informacija o imenovanju v.d. ravnatelja Knjižnice i čitaonice Dvor

* Izlagač načelnik – izvješćuje Općinske vijećnike da je za v.d. ravnatelja Knjižnice i čitaonice imenovana Milica Ljubičić Kepčija, obzirom da se na posljednji raspisani natječaj nije javio niti jedan kandidat koji ispunjava uvijete
* Nije bilo rasprave
* O točki se ne glasuje

Ad5/ Upoznavanje Općinskog vijeća sa dopisom Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, zaprimljenog 12.04.2018. godine

* Izlagač načelnik - zaprimili smo dopis Fonda i kao i sve do sad vezano uz tu problematiku - dostavili ga Općinskom vijeću, radi transparentnosti
* Stava sam da Općina Dvor ne treba sudjelovati u povjerenstvu za dodjelu sponzorstava i nemam informaciju o podnesenim zahtjevima za dodjelu istih.
* Općina Dvor ima jasan stav po pitanju zbrinjavanja RAO i zalažemo se da naš stav provedemo u djelo
* U raspravi sudjelovali: Željko Slavulj, Milan Ćalić, Dragoljub Arbutina, Nikola Trbulin, Stjepan Buić, Predrag Begić, Miroslav Krstinić i načelnik
* O točki se ne glasuje

Sjednica završena u 10:36 sati

 Zapisnik vodila Predsjednik Vijeća

 Ljerka Pavlović Stjepan Buić

Sjednica je snimana i svaki vijećnik, u slučaju nejasnoća, ima pravo preslušati snimku sjednice